Ir-Regolament tal-Kummissjoni (KE) Nru 2188/2002
tad-9 ta’ Diċembru ta’ l-2002
li jikkonċerna l-awtoriżazzjoni proviżorja ta’ l-użu l-ġodda ta’ addittivi fl-alimenti ta’ l-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru ta’ l-1970 li tikkonċerna addittivi fl-alimenti ta’ l-għalf [1], kif l-aħħar emendata permezz tar-Regolament tal-Kummissjoni (KE) Nru 1756/2002 [2], u b’mod partikolari l-Artikoli 3 u 9e tagħha,
Billi:
(1) Direttiva 70/524/KEE tipprovdi li użu ġdid fil-każ ta’ addittiva diġa’ awtoriżżata teħtieġ awtoriżazzjoni mill-Komunità in konformità ma’ l-Artikolu 4 tad-Direttiva.
(2) L-Artikolu 9e(1) tad-Direttiva 70/524/KEE jipprovdi li awtoriżazzjoni proviżorja ta’ addittiva ġdida għall-alimenti fl-alimenti ta’ l-għalf jew użu ġdid ta’ addittiva diġa’ awtoriżżata tista’ tkun mogħtija jekk il-kundizzjonijiet ta’ l-Artikolu 3a (b) sa (e) ta’ dik id-Direttiva huma sodisfatti, u jekk huwa raġjonevoli li jassumi, in vista tar-riżultati disponibbli, li meta użata fin-nutrizzjoni ta’ l-annimali għandha waħda mill-effetti msemmija fl-Artikolu 2(a) ta’ dik id-Direttiva. Tali awtoriżazzjoni proviżorja tista’ tkun mogħtija għal perijodu sa erba’ snin fil-każ ta’ addittivi msemmija fil-Parti II ta’ l-Anness Ċ għad-Direttiva 70/524/KEE.
(3) Informazzjoni ġdida kienet mibgħuta mill-kumpaniji li jipproduċu sabiex jestendu l-awtoriżazzjoni taż-żewġ preparazzjonijiet ta’ enżimi deskritti f’L-Anness I u II għal dan ir-Regolament, u li huma stipulati rispettivament sond in-Nri 11 sa 51 fl-Annessi għad-Direttiva 70/524/KEE, għal kategoriji ġodda ta’ annimali.
(4) L-eżami tal-inkartamenti mibgħuta fir-rigward ta’ l-użu l-ġdid tal-preparazzjonijiet ta’ enżimi deskritti f’L-Anness I u II juru li l-kundizzjonijiet imsemmija fl-Artikolu 9e (1) huma sodisfatti, u l-estensjonijiet ta’ użu jistgħu għalhekk ikunu awtorizzati fuq bażi proviżorja għal perijodu ta’ erba’ snin.
(5) Informazzjoni ġdida kienet mibgħuta mill-kumpanija li tipproduċi sabiex testendi l-awtoriżazzjoni ta’ preparazzjoni ta’ enżima deskritta f’L-Anness III għal dan ir-Regolament, u li huwa stipulat fin-Nru 51 fl-Annessi għad-Direttiva 70/524/KEE, għal forma fiżika ġdida għal dak li jirrigwarda kategorija waħda ta’ annimali.
(6) L-eżami tad-dossier mibgħut fir-rigward ta’ l-użu l-ġdid tal-preparazzjoni ta’ l-enżima deskritt f’L-Anness III juri li l-kundizzjonijiet imsemmija fl-Artikolu 9e (1) huma sodisfatti, u l-estensjoni ta’ użu jistgħu għalhekk ikunu awtorizzati fuq bażi proviżorja għal perijodu ta’ erba’ snin.
(7) L-eżami tal-inkartament juri wkoll li ċerti proċeduri jistgħu jkunu meħtieġa sabiex jipproteġu ħaddiema milli jkunu esposti għall-addittivi elenkati fl-Annessi. Tali protezzjoni tista’ iżda tkun assigurata permezz ta’ applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġixxu titjieb fis-sigurtà u saħħa tal-ħaddiema fuq ix-xogħol [3].
(8) Fit-18 ta’ April u 19 ta’ Ġunju 2002 il-Kumitat Xjentifiku għan-Nutrizzjoni ta’ l-Annimali tat opinjonijiet favorevoli għal dak li jirrigwarda s-sigurtà tal-preparazzjonijiet ta’ l-enżimi hawn fuq imsemmija, bil-kundizzjonijiet deskritti fl-Annessi għal dan ir-Regolament.
(9) Il-miżuri provduti f’dan ir-Regolament huma in konformità ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
Il-preparazzjonijiet li jappartjentu ’l grupp ‘Enżimi’ elenkati f’L-Annessi I u II għal dan ir-Regolament huma awtoriżżati għall-użu bħala addittivi fin-nutrizzjoni ta’ l-annimali skond il-kundizzjonijiet stabbiliti f’dawn l-Annessi.
Artikolu 2
Il-preparazzjoni li tappartjenti ’l grupp ‘Enżimi’ elenkati f’L-Anness III għal dan ir-Regolament huwa awtoriżżat għall-użu bħala addittiva fin-nutrizzjoni ta’ l-annimali skond il-kundizzjonijiet stabbiliti f’dan l-Anness.
Artikolu 3
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Reoglament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fid-9 ta’ Diċembru 2002.